gearbest купон декабрь 2017 на скидку 10% на товары из международного склада! - GearBest купоны Beste buitelandse taalfilm; So, 19 Augustus 2018 07:23
Treurgrond is 'n Afrikaanse rolprent wat in 2015 vrygestel is met Steve Hofmeyr in die hoofrol en Darrell Roodt as regisseur. Die film het R749 286 in sy openingsnaweek by die loket verdien. Daar is ook pas aangekondig dat die prent as die beste buitelandse taalfilm by die 2018-filmfees in Amsterdam aangewys is. Dit het ook die toekenning vir beste kinematografie ingepalm.
Treurgrond vertel die storie van Lukas van Staden (gespeel deur Hofmeyr) wat sy bes doen om sy familie, vriende en plaas te beskerm. Dit wys hoe ineengevleg almal se lewens in die boeregemeenskap is. Sonder die boere en die gemeenskap, sal daar geen kos geproduseer word nie en sal die land nie kan eet nie. Dit vertel verder hoe die boere voortgaan met hul boerdery, ten spyte van die plaasaanvalle en ongenaakbare grondeise wat hulle moet trotseer. Elke moord laat 'n klomp mense sonder heenkome en 'n inkomste.
Intussen het Hofmeyr getweet dat daar 5 plaasaanvalle in die 48 uur ná Treurgrond se nominasie plaasgevind het.
Sa, 18 Augustus 2018 07:43
'n Spoonerisme is 'n verspreking waar letters of lettergrepe in 'n woord of sinsnede verwissel word, sodat amusante, ironiese of versteekte effekte ontstaan. Hierdie versprekings word ook dikwels met opset gemaak, waardeur 'n stylfiguur wat dié naam dra ontstaan.
Die verskynsel is na die Engelse dominee en wetenskaplike William Archibald Spooner (1844-1930) vernoem (en is dus 'n eponiem). Ds. Spooner was bekend vir sy liederlike versprekings, soos "The Lord is a shoving leopard" in plaas van "The Lord is a loving shepherd".
Hier is 'n Paar Afrikaanse spooners:
Pry ek 'n krys as rek eg is? (Kry ek 'n prys as ek reg is?
Die mense sit en doen vet mooi nokkol (Die mense sit en doen net mooi v#kkol)
Meneer voordames, age meneer daamsitters en heervore. Die bouland en die teeveelt, age die veeland en die toubeelt, die sê ek is die bedding van 'n roer. Waarom dan word die arme las altyd beboer; ek meen waarom word die arme bas altyd beloer? - Langenhoven.
Laat weet asb. as jy ander teëkom.
Afrikaans, ons taal | 0 kommentare
Sa, 18 Augustus 2018 07:18
Op 31 Mei 1918 het C.J. Langenhoven te Arbeidsgenot 'n gedig geskryf wat later as Die Stem van Suid-Afrika bekend sou word. In 1931 het die FAK 'n kompetisie geloods om 'n geskikte volkslied vir Suid-Afrika te vind. "Die Stem" is eenparig gekies. M.L. de Villiers is later versoek om die gedig te toonset. Die Stem is op 2 Mei 1957 tot enigste amptelike volkslied verklaar tot dit in 1994 vervang is. Desnieteenstaande is dit vandag steeds 'n belangrike volkslied en kultuurlied van die Afrikaner.
Deur ons ver-verlate vlaktes met die kreun van ossewa --
Ons sal lewe, ons sal sterwe ons vir jou, Suid-Afrika.
In ons wil en werk en wandel, van ons wieg tot aan ons graf --
Waar en trou as Afrikaners kinders van Suid-Afrika.
By die klink van huweliksklokkies, by die kluitklap op die kis --
Om te lewe, om te sterwe ja, ons kom Suid-Afrika.
Skenk ook ons die krag, o Here! om te handhaaf en te hou --
Soos ons vadere vertrou het, leer ook ons vertrou, o Heer --
Koos help die dokter
Ma, 13 Augustus 2018 06:30
Koos werk by 'n dokter as skoonmaker. Die dr. sou die dag uitstedig wees en vra vir Koos om 'n ogie oor die pasiënte te hou. Die volgende dag kom hy terug en vra vir Koos hoe dit gegaan het. Koos sê daar was drie pasiënte wat hy gehelp het:
"Die eerste pasiënt het ingekom met 'n lelike hoes en toe gee ek vir hom Benelyn."
"Die tweede pasiënt het ingekom met 'n vreeslike allergie en toe gee ek vir hom Allergex."
Die dokter was baie beïndruk en vra oor die derde een:
"Nee, sê Koos daar het 'n dame ingekom, haar kaal uitgetrek en op die ondersoektafel gaan lê en gesê: 'Ek het vier jaar laas 'n man gesien,'"
"O Hel," sê die dr. "en wat doen jy toe?"
"Nee," sê Koos, "toe gooi ek vir haar EyeGene in haar oë!"
Grondonteiening: al weer, nog steeds, of dié keer vir seker?
So, 12 Augustus 2018 10:59
Die swaard van grondonteiening wat oor mense se koppe hang is niks nuuts in Suid-Afrika nie. In 2003 ('n jaar voor die 2004-verkiesing) is daar byvoorbeeld op dié forum geskryf:
Dis nou 'n wet wat ingestel wil word deur die minister, waar grond onteien kan word op die gesag van die minister, sonder dat daar 'n gewillige verkoper en koper kan wees, en sonder dat die staat gedagvaar kan word. Sy verklaar dat dit "net" 'n maatreël is wat ingestel word, maar dat die oorspronklike optrede nog steeds toegepas sal word. Wat eienaardig is, is dat sy hierdie wet suutjies en baie haastig deur die wetgewer wil stoot sonder bespreking in die parlement.
In 2008 (soos klokslag 'n jaar voor die volgende verkiesing) is die volgende geplaas:
Indien die regering deurdruk met die wetsontwerp op grondonteiening wat in sy huidige vorm "so blatant ongrondwetlik is", sal die DA dit tot in die konstitusionele hof beveg.
Nou is dit 2018, weereens 'n jaar voor die volgende algemene verkiesing en ons sit met presies dieselfde probleem! Die stryd vir en teen grondonteiening is besig om by die dag feller te raak en dreig nou om hand uit te ruk.
Vanoggend is daar 'n lys van plase bekendgemaak wat vir onteiening sonder vergoeding geoormerk is. Die stemvee is ook duidelik moeg vir die leë beloftes waarvan daar telkens niks kom nie. Dit laat die ANC voor 'n gevaarlike keuse, doen niks en verloor (moontlik) die verkiesing, of druk deur en ruïneer so die land se ekonomie.
Soos dit vir my lyk is dit 'n verloor-verloor situasie en iemand gaan die keer in die slag bly. Is daar enige uitkomkans? Enige manier om ons hierteen te skans of die situasie te beredder? Wat is die beste strategie vorentoe?
Ek dink hulle is dood! Almal van hulle.
So, 12 Augustus 2018 05:22
Ek blaai vanoggend so 'n bietjie deur hierdie platform se meer as 4000 lede. Ok, ek het nie fisies deur elkeen geblaai nie LOL, dit sou my 40 dae en 40 nagte neem om dit te doen.
Al wat ek kan se is ONGELOOFLIK! Ek bedoel dit op 'n goeie en slegte manier. Soos ek deurblaai sien ek spoke van honderde en duisende gesprekke en onderwerpe wat opgejaag word! Ongelooflik hoe baie inhoud hier is en ook hoeveel dinge al bespreek is. Nog meer ongelooflik is die feit dat die eerste gesprekke al so ver teruggaan as 1997! 21 jaar!
Nou waar is al hierdie lede? Dalk is hulle almal dood?
Koeitjies & kalfies | 3 kommentare
Afrikaanse Radio Wêreld Wyd
Sa, 11 Augustus 2018 17:05
Ek skakel elke Saterdagaand saam duisende ander van reg oor Suid-Afrika in vir lekker kuier op Radio Wêreld Wyd.
Luister gerus - kliek hier:
Verbeter jou Afrikaans; Sa, 11 Augustus 2018 07:49
Beter Afrikaans is 'n webtuiste met 'n klomp inligting oor Afrikaans. Wat hulle egter uniek maak is die daaglikse toetsie wat daar afgelê kan word.
Die toets bestaan uit vier veelkeusevrae en neem ongeveer twee minute om te voltooi. Gebruikers kan tussen drie vlakke kies: maklik (vlak 1), gemiddeld (vlak 2) en moeilik (vlak 3). Sodra die toets voltooi is, word die regte antwoorde saam met aanvullende inligting vertoon. Lede wat geregistreer is sal daagliks 'n e-pos ontvang om hulle aan die dag se toets te herinner.
Mense wat sou wou kan ook 'n groep skep of by 'n bestaande groep aansluit om hulself teen mekaar te meet. Die lede van die groep sal dan mekaar se punte sien.
Hier is 'n paar voorbeeldvrae ter illustrasie van die tipe vrae wat gevra word:
Dit was so besig, daar was nie eers kans vir .... nie. [asemskep; asem skep; asem-skep]
.... boer met sonneblomme. [Henry hulle; Henry-hulle; Henry en hulle]
Watter een is korrek? [né; nè; nê]
As jy jou Afrikaans wil verbeter kan ons http://beterafrikaans.co.za/ sterk aanbeveel. Doen die daaglikse toets, verbeter jou puntestand, nooi ander uit om deel te neem en leer speel-speel om die taal meer doeltreffend te gebruik.
Afrikaans, ons taal | 1 kommentaar
Mike en sy pikkewyne
Vr, 10 Augustus 2018 07:15
Die polisie stop vir Mike met 'n kombi vol pikkewyne.
"En waar dink jy gaan jy met hierdie pikkewyne?" wil die konstabel weet.
"Hierdie pikkewyne is almal my vriende," antwoord Mike.
"Ons ry maar net 'n bietjie rond."
"Nee, nee, dit mag nie," sê die konstabel, en beveel Mike om die pikkewyne dadelik dieretuin toe te vat.
Die volgende dag stop dieselfde konstabel vir Mike op dieselfde plek, weer met die kombi vol pikkewyne. Hierdie keer het die pikkewyne egter almal sonbrille op.
"Ek dog ek het jou gister gesê om die pikkewyne dieretuin toe te vat?" vra die konstabel kwaad.
"Maar ek het," antwoord Mike.
"En vandag gaan ons strand toe."
Do, 09 Augustus 2018 06:45
'n Wondelike vrouedag aan al die dames! Ek hoop die mans in jul lewens bederf julle vandag so 'n bietjie.
Volgens Wikipedia is Nasionale Vrouedag in 1994 ingestel en word dit jaarliks op 9 Augustus in Suid-Afrika gevier. Die dag gedenk die protesoptog van Swart vroue in 1956 teen die destydse paswette. Tydens die optog is beswaar teen die dra van die "pas" gemaak, wat leeglêers en kriminele van die straat afgehou het, maar ook mense se reg tot vrye beweging ingeperk het.
Ten spyte van die politieke oorsprong, gee niemand seker om vir 'n ekstra vakansiedaggie nie, of hoe? As mens mooi beplan het (vir Vrydag verlof ingesit het), kan jy vanjaar sommer 'n lekker laaaangnaweek daarvan maak...
Way, William Archer
Wauchope, Generaal-majoor Andrew Gilbert
Watt, Sir Thomas
Bladsye (1952): [ « ‹ 1 2 3 4 5 6 7 8 9 10 11 12 13 14 15 16 › »]
Tyd nou: Ma Jan 21 12:12:46 UTC 2019